पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के बढ़ते प्रभाव को रोकने के लिए डीआईजी बलवान सिंह राणा ने आमजन से अपील करते हुए कहा कि कोई भी नागरिक बिना किसी उचित कारण के अपने घर से न निकले। अगर फिर भी आपात स्थिति में या किसी उचित कारण के घर से निकलना पड़े तो हरियाणा सरकार द्वारा जारी किए सरल पोर्टल से लॉकडाउन मूवमेंट पास जारी कर उसके साथ आवागमन करें।
लॉकडाउन के दौरान बिना मूवमेंट पास के आवागमन करने वालों के खिलाफ आईपीसी की धारा 188 के तहत कार्यवाही कर वाहन को जब्त किया जाएगा।
लॉकडाउन में मूवमेंट पास के लिए यहां करें अप्लाई : डीसी ने जिले के सभी एसडीएम को लॉकडाउन के दौरान मूवमेंट पास जारी करने के निर्देश दिए हैं। नागरिक अपना लॉकडाउन मूवमेंट पास www.saralharyana.gov.in से जारी कर सकते हैं।
कालाबाजारी का पता चले तो यहां करें शिकायत कालाबाजारी को रोकने के लिए डीएसपी अभिमन्यु लोहान की अध्यक्षता में एक विशेष पुलिस टीम बनाई है। आमजन को किसी भी तरह की कालाबाजारी का पता चलता है तो पुलिस कंट्रोल रूम के नंबर 100 व 01662-237150 पर सूचित करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn